HOT NEWS DIGEST – จับตาประชุม ECB วันนี้......... QE จะเพิ่มหรือไม่เพิ่มกันแน่!! - FINNOMENA
10 มี.ค. 2559

ฟินโนมีนาย่อยข่าวร้อน (Hot News Digest)
นักวิเคราะห์ส่วนใหญ่ยังคาดการไว้ว่าทาง ECB จะใช้นโยบายผ่อนคลายทางการเงินมากยิ่งขึ้น ทั้งขยายวงเงิน QE หรือลดดอกเบี้ยลงอีก
มีเสียงแตกกันบ้างในหมู่นักวิเคราะห์เช่น จาก J.P. Morgan มองว่าการใช้ Negative Interest Rate จะส่งผลเสียมากกว่าผลดีต่อตลาดหุ้นยุโรป
คาดว่าหากผลการประชุม ECB ผ่อนคลายมากกว่าตลาดคาด หุ้นโลกคงดี๊ด๊าขึ้น
แต่ถ้าผลการประชุม ECB ออกมา ไม่มีการลดดอกเบี้ยหรือมาตรการใดๆเพิ่มเติม น่าจะเป็นปัจจัยลบต่อตลาดหุ้นทั่วโลกในระยะสั้น
FINNOMENA รายงาน
ตลาดการเงินทั่วโลกจับตาดูการประชุมนโยบายการเงินของธนาคารกลางยุโรป (ECB)
จาก สำนักข่าวอินโฟเควสท์ (IQ) (วันที่ 10 มีนาคม 2559)
ตลาดการเงินทั่วโลกจับตาดูการประชุมนโยบายการเงินของธนาคารกลางยุโรป (ECB) ในวันนี้ ขณะที่นักวิเคราะห์คาดว่า ECB จะผ่อนคลายนโยบายเพิ่มเติม โดยคาดว่า ECB อาจทำการเพิ่มวงเงินในการซื้อพันธบัตรตามมาตรการผ่อนคลายเชิงปริมาณ (QE) ซึ่งขณะนี้มีวงเงินอยู่ที่ 6 หมื่นล้านยูโร/เดือน
นอกจากนี้ คาดว่า ECB อาจทำการปรับลดอัตราดอกเบี้ยเงินฝากสำหรับธนาคารพาณิชย์ที่นำเงินมาฝากไว้ ที่ ECB จากขณะนี้ที่ระดับ -0.3% โดยธนาคารพาณิชย์จะต้องเป็นฝ่ายจ่ายค่าฝากแก่ ECB หากมีการนำเงินส่วนเกินมาพักไว้ที่ ECB
ทั้งนี้ มาตรการดังกล่าวของ ECB มีเป้าหมายที่จะกระตุ้นให้ธนาคารพาณิชย์นำเงินไปปล่อยกู้แก่ภาคธุรกิจ แทนที่จะนำมาพักไว้ที่ ECB และต้องการลดการออมของประชาชน เพื่อให้มีการใช้จ่ายมากขึ้น และกระตุ้นเศรษฐกิจให้หลุดพ้นจากภาวะเงินฝืด
  ความเห็นของนักวิเคราะห์และนักเศรษฐศาสตร์ชั้นนำ
นักวิเคราะห์จาก J.P. Morgan มีความเห็นว่า การใช้นโยบายอัตราดอกเบี้ยติดลบ จะส่งผลเสียมากกว่าผลดี ต่อตลาดหุ้นของยุโรป โดยดูจากตลาดหุ้นญี่ปุ่นหลังจากที่ BOJ ประกาศใช้ Negative Interest Rate
นักวิเคราะห์จาก HSBC มองว่า ECB จะยังไม่ขยายวงเงิน QE ในการประชุมครั้งนี้
นักเศรษฐศาสตร์จาก Goldman Sachs คาดการณ์ว่า ECB จะลดดอกเบี้ยเงินฝากลงอีก -0.10% และเพิ่มวงเงินอีกเดือนละ €10 billion
  FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA
FINNOMENA Team เราอยากให้นักลงทุนที่ได้เข้ามาหาความรู้ ได้ปลดล็อค “ศักยภาพ” ในฐานะนักลงทุนให้ก้าวข้ามขีดจำกัดของตัวคุณเอง เพราะสุดท้ายแล้วเราเชื่อว่านักลงทุนที่จะประสบความสำเร็จไม่ใช่คนที่ลงทุนตามคำบอกของคนอื่น แต่คือนักลงทุนที่มีความรู้ความสามารถในการลงทุนด้วยตัวเองอย่างแท้จริง